Na temelju članka 14. stavka 1. Zakona o predškolskom odgoju i obrazovanju („Narodne novine”, broj 10/97., 107/07. i 94/13.) i članka 32. Statuta Općine Kalnik („Službeni glasnik Koprivničko-križevačke županije“, broj 5/13.), Općinsko vijeće Općine Kalnik na 4. sjednici održanoj 1. listopada 2017. donijelo je

# PLAN

**mreže dječjih vrtića na području Općine Kalnik**

## Članak 1.

 Planom mreže dječjih vrtića na području Općine Kalnik (u daljnjem tekstu: Plan mreže) utvrđuju se dječji vrtići u kojima se obavlja djelatnost predškolskog odgoja i obrazovanja, objekti u kojima se provode programi predškolskog odgoja i obrazovanja, te razvoj mreže dječjih vrtića na području Općine Kalnik (u daljnjem tekstu: Općina).

## Članak 2.

 U Plan mreže ulazi Dječji vrtić „Kalnički jaglac“ čiji je osnivač tvrtka LIFE KALNIK d.o.o. za usluge, a koji djeluje u objektu na adresi Trg Stjepana Radića 9, Kalnik.

## Članak 3.

 Općina sufinancira rad Dječjeg vrtića iz članka 2. ovog Plana mreže, a sredstva za sufinanciranje ekonomske cijene programa Dječjeg vrtića iz članka 2. ovog Plana mreže osigurana su u proračunu Općine Kalnik.

**Članak 4.**

 Mreža dječjih vrtića Općine može se proširivati otvaranjem novih odgojnih skupina u skladu s Državnim pedagoškim standardom predškolskog odgoja i naobrazbe („Narodne novine“ broj 63/08. i 90/10) te materijalnim mogućnostima Općine, a sve u cilju planiranog obuhvata djece.

**Članak 5.**

 Mreža dječjih vrtića Općine može se proširivati dogradnjom smještajnih kapaciteta dječjeg vrtića iz članka 2. ovog Plana mreže te otvaranjem novih područnih objekata u skladu s odredbama Državnog pedagoškog standarda predškolskog odgoja i naobrazbe, kao i osnivanjem novih dječjih vrtića od strane svih zakonom predviđenih osnivača.

 U slučaju da Općina nije osnivač dječjeg vrtića, Općina može preuzeti obvezu sufinanciranja smještaja djece u tom vrtiću nakon što isti uđe u Plan mreže.

 Odluku o sufinanciranju iz stavka 2. ovoga članka donosi Općinsko vijeće Općine Kalnik.

## Članak 6.

 Ovaj Plan mreže dostavit će se Koprivničko-križevačkoj županiji radi usklađivanja razvitka mreže dječjih vrtića na području Koprivničko-križevačke županije.

## Članak 7.

 Ovaj Plan mreže stupa na snagu osmog dana od dana objave u „Službenom glasniku Koprivničko-križevačke županije“.

**OPĆINSKO VIJEĆE OPĆINE KALNIK**

KLASA: 601-01/17-01/01

URBROJ: 2137/23-17-2

Kalnik, 1. listopada 2017.

 **PREDSJEDNIK:**

 **Igor Tomić,** univ.bacc.ing.mech.